**ԳԱՎԱՌ ՀԱՄԱՅՆՔԻ ՂԵԿԱՎԱՐ ԳՈՒՐԳԵՆ ՄԱՐՏԻՐՈՍՅԱՆԻ ՈՒՂԵՐՁԸ՝ ՈՒՍՈՒՑՉԻ ՕՐՎԱ ԱՌԹԻՎ**

Սիրելի ուսուցիչներ.

Ընդունեք ջերմ շնորհավորաքներս ձեր մասնագիտական տոնի` Ուսուցչի օրվա առթիվ:

Ուսուցիչ լինելը լոկ կոչում չէ, այն նվիրում է և պատասխանատվություն, սեր է ու առաքինություն: Հանդիսանալով այս հատկանիշների ուղղակի կրողը ձեզ է վստահված մեր ազգի ու երկրի լուսավոր ապագայի կերտումը: Ձեր բարեխիղճ աշխատանքի ու մարդկային բարձր առաքինությունների շնորհիվ մենք մեր գոյության բոլոր ժամանակներում ունեցել ենք կիրթ ու դաստիարակված սերունդ:

Ժամանակակից աշխարհում, երբ առաջընթացի ու զարգացման հիմքը դարձյալ կրթությյունն է, դուք շարունակում եք նորագույն պահանջներին համահունչ ձեր աշխատանքը, դաստիարակում ու կրթում եք մեր ապագա գիտնականին, շինականին և հայրենիքը ամեն ինչից վեր դասող հայ զինվորին:

Եվս մեկ անգամ շնորհավորելով ձեզ մաղթում եմ անսպառ ուժ ու եռանդ, նշանակալից ձեռքբերումներ ու հաջողություններ՝ մատաղ սերնդի կրթության ու դաստիարակության կարևոր առաքելությունն իրականացնելու ճանապարհին:

***Լավագույն մաղթանքներով՝***

***Գավառ համայնքի ղեկավար՝ Գուրգեն Երվանդի Մարտիրոսյան***